(Név
Beosztás
Cég
Város)

http://www.nitranet.sk/iaald.htm

Tisztelt Uram!

Örömmel tájékoztatjuk, hogy az 1999-es évtől a Gödöllői Agrárközpont Kht. agrárinformatikai csoportja kapott megbízást a IAALD (International Association of Agricultural Information Specialists - Agrárinformatikusok Nemzetközi Szövetsége) magyarországi hálózatának kialakítására, illetőleg a világszervezet tevékenységének hazai képviseletére. 

Az 1955-ben létrehozott Szövetség célja az agrárinformatikusok és agrárinformatikai szervezetek szakmai érdekképviselete, támogatása és tájékoztatása elsősorban nemzetközi szinten. A IAALD feladatának tekinti a világ agrárinformatikai szervezeteinek szakmai fejlesztését, az ezek közötti kommunikáció erősítését, a mezőgazdasággal kapcsolatos információs forrásokhoz és adatbázisokhoz való hozzáférés elősegítését. Ennek érdekében támogatja a szakmai fejlesztési projekteket, a nemzetközi együttműködéseket, és platformot biztosít az információk és ismeretek cseréjére. A szervezet jelenleg több mint 80 országból mintegy 500 taggal rendelkezik. A mezőgazdaság mellett főként az erdészet, gépészet, halászat, élelmiszeripar, állategészségügy, takarmányozás, biotechnológia és vidékfejlesztés informatikai programjaiban dolgozó szakembereket és szakintézményeket  tudja a IAALD a tagjai között. 

A szervezet szakmai tevékenységei között fontos szerep jut a Közgyűlésnek, a Végrehajtó Bizottság üléseinek, és a különféle tudományos és informatív kiadványok, bibliográfiák, dokumentációk megjelentetésének. A szervezet 1999-ben Moszkvában tartja a Közép-Kelet Európai Agrárinformatikusok Kerekasztal Megbeszélését, ahol már Magyarország hivatalosan részt vesz. Ezt 2000-ben Dakar-ban követi majd a világ agrárinformatikusainak kongresszusa. 

A nagyvilágban történő agrárinformatikai eseményeket, rendezvényeket, szakmai híreket, aktuális programokat, publikációk-, szolgáltatások és internet-helyek bemutatását tartalmazó, együttműködési lehetőségeket kínáló – negyedévente a tagság számára ingyenesen megjelenő – IAALD Quaterly Bulletin, valamint IAALD News kiadványok nagyszerű lehetőséget biztosítanak a kapcsolatok kialakítására, a nemzetközi vérkeringésbe való bekapcsolódásra.    

Úgy gondoljuk, hogy a nemzetközi agrárinformatikai tudományos élet és szakmai tevékenység nyomon követése az Ön szervezete számára is hasznos lehet, ezért ezúton felajánljuk, hogy lépjen be szervezetünkbe, ezzel is erősítse a magyar agrárinformatikai szakemberek súlyát, befolyását és saját szerepét a világ agrárinformatikusainak társadalmában. 

Felhívjuk tisztelt figyelmét, hogy a belépési díj már forintban is befizethető. A felvétel érdekében mellékeljük a hivatalos belépési lapot és a postai csekket. Az éves tagsági díj magánszemélyeknek 9.000, szervezeteknek 23.000,-Ft. A GAK Kht. felvállalta, hogy Magyarországon koordinálja a tagsági adminisztrációt, amely alapján kérjük, hogy a belépési lapot is a gödöllői címre postázzák. A befizetést követően számlát küldünk.

Gödöllő, 1999. március 8.

Részvételében bízva, üdvüzlettel:

Ifj. Dr. Papócsi László		     	            Michal Demes
    	IAALD magyarországi koordinátor                  IAALD kelet-közép európai elnök
                         gak@mail.matav.hu			     Michal.Demes@fao.org 

Mellékletek: 

1.	IAALD általános információ (angol)
2.	IAALD Publications (angol)
3.	Belépési kérelem (angol)
4.	Postai befizetési csekk